CELEX: 32021R0253
Language: ga
Date: 2021-02-17 00:00:00
Title: Rialachán Cur Chun Feidhme (AE) 2021/253 ón gCoimisiún an 17 Feabhra 2021 lena leasaítear Rialachán (CE) Uimh. 314/2004 ón gComhairle maidir le bearta sriantacha i bhfianaise na staide sa tSiombáib

19.2.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 58/15
               
            
         RIALACHÁN CUR CHUN FEIDHME (AE) 2021/253 ÓN gCOIMISIÚN
         an 17 Feabhra 2021
         lena leasaítear Rialachán (CE) Uimh. 314/2004 ón gComhairle maidir le bearta sriantacha i bhfianaise na staide sa tSiombáib
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 314/2004 ón gComhairle an 19 Feabhra 2004 maidir le bearta sriantacha i bhfianaise na staide sa tSiombáib (1), agus go háirithe Airteagal 11(b) de,
         De bharr an mhéid seo a leanas:
         
                     (1)
                  
                  
                     I gCinneadh 2011/101/CBES ón gComhairle (2) sainaithnítear na daoine agus na heintitis a bhfuil feidhm ina leith ag na bearta sriantacha dá bhforáiltear in Airteagail 4 agus 5 den Chinneadh sin.
                  
               
                     (2)
                  
                  
                     Le Rialachán (CE) Uimh. 314/2004 tugtar éifeacht don Chinneadh sin a mhéid atá gá le gníomhaíocht ar leibhéal an Aontais. Go háirithe, liostaítear in Iarscríbhinn III a ghabhann le Rialachán (CE) Uimh. 314/2004 na daoine agus na heintitis arna gcumhdach ag reo cistí agus acmhainní eacnamaíocha faoin Rialachán sin.
                  
               
                     (3)
                  
                  
                     An 18 Feabhra 2021, ghlac an Chomhairle Cinneadh (CBES) 2021/258 (3) lena leasaítear na hiontrálacha maidir le beirt atá ar liosta na ndaoine agus na n-eintitis atá faoi réir bearta sriantacha agus lena mbaintear duine amháin den liosta sin.
                  
               
                     (4)
                  
                  
                     Ba cheart, dá bhrí sin, Iarscríbhinn III a ghabhann le Rialachán (CE) Uimh. 314/2004 a leasú dá réir,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinn III a ghabhann le Rialachán (CE) Uimh. 314/2004 mar a leagtar amach san Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
            Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit i gcomhréir leis na Conarthaí.
         
         
            Arna dhéanamh sa Bhruiséil, 17 Feabhra 2021.
            
               
                  Thar ceann an Choimisiúin
               
               
                  Thar ceann an Uachtaráin
               
               
                  Ard-Stiúrthóir
               
               
                  An Ard-Stiúrthóireacht um Chobhsaíocht Airgeadais, Seirbhísí Airgeadais agus Aontas na Margaí Caipitil
               
            
         
         
            (1)  IO L 55, 24.2.2004, lch. 1.
         
            (2)  Cinneadh 2011/101/CBES ón gComhairle an 15 Feabhra 2011 maidir le bearta sriantacha i gcoinne na Siombáibe (IO L 42, 16.2.2011, lch. 6).
         
            (3)  Cinneadh (CBES) 2021/258 ón gComhairle an 18 Feabhra 2021 lena leasaítear Cinneadh 2011/101/CBES maidir le bearta sriantacha i gcoinne na Siombáibe (féach leathanach 51 den Iris Oifigiúil seo).
      
      
         
            IARSCRÍBHINN
            Leasaítear Iarscríbhinn III, roinn I, a ghabhann le Rialachán (CE) Uimh. 314/2004 ón gComhairle mar a leanas:
            
                        (1)
                     
                     
                        Cuirtear an méid seo a leanas in ionad iontrálacha na ndaoine a liostaítear thíos:
                        
                                    
                                                “(5)
                                             
                                             
                                                CHIWENGA, Constantine
                                             
                                          
                                 
                                    Leas-Uachtarán
                                    IarCheannasaí Fhórsa Cosanta na Siombáibe, Ginearál ar scor, a rugadh 25.8.1956
                                    Uimhir an phas AD000263
                                    ID 63-327568M80
                                 
                                 
                                    Leas-Uachtarán agus IarCheannasaí Fhórsa Cosanta na Siombáibe. Comhalta de Cheannas Comhpháirteach Oibríochtaí agus comhpháirteach i mbeartas tíoránta an Stáit a cheapadh nó a chur chun feidhme. D’imscar sé an t-arm le feirmeacha a choigistiú. Le linn thoghcháin 2008 ar siúl, bhí sé ar dhuine de phríomhghríosóirí an fhoréigin a bhain le toghchán réitigh na huachtaránachta.”
                                 
                              
                                    
                                                “(7)
                                             
                                             
                                                SIBANDA, Phillip Valerio (dá ngairtear Valentine freisin)
                                             
                                          
                                 
                                    Ceannasaí Fhórsa Cosanta na Siombáibe
                                    IarCheannasaí Arm Náisiúnta na Siombáibe, Ginearál, a rugadh 25.8.1956 nó 24.12.1954
                                    ID 63-357671H26
                                 
                                 
                                    Ceannasaí Fhórsa Cosanta na Siombáibe agus IarCheannasaí Arm Náisiúnta na Siombáibe. Oifigeach airm sinsearach a bhfuil ceangal aige leis an Rialtas agus a bhí comhpháirteach i mbeartas tíoránta an Stáit a cheapadh nó a chur chun feidhme.”
                                 
                              
                  
                        (2)
                     
                     
                        Scriostar an iontráil seo a leanas:
                        
                                    
                                                “(6)
                                             
                                             
                                                Shiri, Perence (dá ngairtear Bigboy freisin) Samson Chikerema
                                             
                                          
                                 
                                    Aer-Mharascal (Aerfhórsa)
                                    A rugadh 1.11.1955
                                    ID 29-098876M18
                                 
                                 
                                    Oifigeach sinsearach míleata agus comhalta de Cheannas Comhpháirteach Oibríochtaí ZANU-PF agus comhpháirteach i mbeartas tíoránta an Stáit a cheapadh nó a chur chun feidhme. Bhí baint aige le foréigean polaitiúil, lena n-áirítear le linn thoghcháin 2008 in Mashonaland West in Chiadzwa.”